lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Puikules muižā aizvadīts ikgadējais pasākums “Kā toreiz kolhozā…” – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Puikules muižā aizvadīts ikgadējais pasākums “Kā toreiz kolhozā…”
Alojas novada dome22.10.201923.10.2019 Aktualitātes, Brīvzemnieku pagasts, Kultūra, Novads, Pasākumi, Puikule, Puikules kopienas centrs, Puikules sabiedriskais centrs, Puikules tautas nams, Sabiedrība
Sestdienas pievakarē, Puikules muižā, čaloja balsis, ritēja raiti deju soļi, un bieži skanēja teksts: “atceries kā toreiz…”. Uz pasākumu “Kā toreiz kolhozā…” bija ieradies pusotrs simts apmeklētāju, lielākoties tie, kuri paši strādājuši un dzīvojuši tajā laikā.
Jau vēlā pēcpusdienā pie muižas pieripoja senais kolhozu laika lepnais auto GAZ-51 ar cienījamo šoferi Juri Bērziņu un dispičeri Ivetu Briedi. Reizē ar viņiem ieradās arī “Zeltslotiņu partijas” pārstāvji, kuri rūpējās par viesu laipnu sagaidīšanu, izklaidēšanu un vietu ierādīšanu. Ieradušies viesi tūlīt tika cienāti ar patvāra dziru, tiem, kuri vēlējās, bija iespēja nomēģināt seno papirosu marku Belamorkanal, un protamslielu sajūsmu izsauca iespēja izbraukt goda apli pa Puikuli ar GAZ-51. Tā vispārējā jautrībā pamazām satumsa un visi pārvietojās uz iekštelpām.
“Ar savējiem vajag biežāk satikties un par kopā pavadītajiem mirkļiem pateikties svarīgi tā gaiši acīs skatīties, kā arī atvadoties mīļi apskauties… Jo laiks paskrien tik ļoti ātri… Un patiesas laimes mirkļi ir no sirds dārgi!” ar šiem Laura Valtera vārdiem pasākumu atklāja Puikules tautas nama vadītāja Ziedīte Jirgensone un turpināja: “Tas ir kolhozu paradokss – gadsimta baisākā postaža Latvijas laukos, bet vismaz divām paaudzēm – vienīgā, tātad labākā dzīve. Pat ja cilvēki saprata, ka dzīvo aizspogulijā (bet lielākā daļa nesaprata), viņi pieņēma tās rāmjus un izdzīvoja. Cēla savu ideālo pasauli nepareizajā pasailē. Citas nebija…”
Sanākušos uzrunāja arī kolhoza “Ļeņina karogs” pēdējā pastāvēšanas laika priekšsēdētājs Arvīds Bērziņš. Arī viņš uzsvēra, ka jauniešiem tagad tomēr ir jānovērtē tas laiks, kad dzīvoja viņu vecāki, kā arī tas, ka kolhoza laikā cēla mājas, fermas, kultūras iestādes, tagad brīvās Latvijas laikā pagastā uzceltas tikai divas privātās dzīvojamās mājas un trīs fermas…
Atmiņu pavedieni tika šķetināti visa vakara garumā lielākos un mazākos pulciņos, gan skatot Aivara Peipa samontēto “Kinožurnālu” ar vairāk kā 700 iemūžinātiem mirkļiem, gan izpētot un iedziļinoties A.Bērziņa rūpīgi izveidotajā kolhoza laika izstādē. Nenovērtējams ir viņa ieguldījums materiālu un dokumentu saglabāšanā un sagatavošanā ekspozīcijai. Nepārtraukti  šajās izstādes telpās pulcējās interesenti. Kāds cerēja atrast savu vārdu tā laika presē, kāds priecājā ieraudzījis sevi, kaimiņu vai draugu fotogrāfijās vai senajās sienasavīzēs. Tāpat nostaļģiju un lielu jautrību raisīja iespēja nofotografēties senajā tribīnē, no kuras savulaik ir tikušas teiktas daudzas, jo daudzas vairāk vai mazāk lietišķas un patriotiskas runas.
Puikules muižas telpas bija pārvērtušās līdz nepazīšanai. Pat gaisā virmoja to gadu aura, šurais, tumšais koridors muižas pārvaldnieces Vivitas Vītiņas un čaklo palīgu – rokdarbu un kokapstrādes pulciņu dalībnieku – rokām bija tapis par krūzišu un stikla glāžu izstādi “Krūzīte laika griežos” ar vairākiem atpūtas stūrīšiem, kur visur bija iespēja fotografēties, pasēdēt un pakavēties atmiņās.
Skaisti apskatāma arī Māras Skrides gleznu izstāde.  Šīs izstādes izrādīšanas laiks nebija nejauša skritība, tā bija mērķtiecīga vēlme. Jo Māra bija leģendārā vīru ansambļa “Arājs” diriģente visus 30 ansambļa pastāvēšanas gadus. Kopā dziedāja vadošie Latvijas sovhozu un kolhozu direktori, vadītāji, viņi bija toreizējie varas vīri! Tāpēc arī 11.novembrī Puikules muižā notiks tikšanās ar mākslinieci un dažiem ansambļa dalībniekiem, pakavēsimies vēlreiz atmiņās.
Visa vakara garumā un vēl joprojām tiek saņemti labi vārdi un pateicības par labu pasākumu, tiek izteikta doma, ka šādi atmiņu pasākumi ir vajadzīgi, ir nepieciešamas šādas satikšanās reizes.
Liels paldies visiem čaklajiem rūķīšiem, kuri palīdzēja tapt šim brīnišķīgajam pasākumam. Bez komandas darba nekas nesanāktu ne toreiz, ne tagad… Paldies Vivitai Vītiņai, Paulai Kalniņai, Dacei Tauriņai, Anitai Prancānei, Olgai Ismailovai, Vizmai Dukulei, Vladimiram Dubovijam, Skaidrītei Ozoliņai, Ligitai Lasmanei, Ainai Tomsonei, Guntrai Mauriņai, Gunai Bromai, Baibai Čakstei, Inetai Vladimirovai, Aigaram Loginam, Ilzei Pētersonei un visiem, kuri savu roku pielika, lai viss izdotos! Vēlreiz īpašs paldies Arvīdam Bērziņam par neizmērojami lielo ieguldīto darbu vēsturisko materiālu saglabāšanā un sagatavošanā izstādei! Zeltaina pateicība Zeltslotiņu partijai, īpaši Iveta Briede, Juris Bērziņš, Pārsla Zeidmane, Ilva Zvirgzdiņa, Māra Zēģele, Mārīte Purmale! Pateicība no sirds biedrībai “Muzikālā studija – teātris Baltie lāči”, un Andris Baltacis īpaši! Paldies apvienotajam ansamblim no Naukšēniem un Dignai Gailītei! Paldies mūsu Puikules tautas nama amatierteātra aktrisēm Ingūnai Krauzei un Mārītei Bušai! Paldies pavārītei no Limbažiem! Un vēlreiz paldies visiem, visiem, kuri atnāca!
Rakstu sagatavoja: Ziedīte Jirgensone
← Aktualizēs videi draudzīgus dāvanu iesaiņošanas veidus, mazinot plastmasas iepakojuma patēriņu ikdienā
Līdz 28.oktobrim vēl ir iespēja pieteikt labākos brīvprātīgā darba veicējus un organizētājus godināšanai “Gada brīvprātīgais 2019” →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.